MODERN เซ็ง! กำไร Q3 ลดลง 72% หลังธุรกิจเฟอร์นิเจอร์ชะลอตัว
MODERN เซ็ง! กำไร Q3/59 ลดลง 72% มาที่ 32.79 ลบ. จากปีก่อนมีกำไร 117.82 ลบ. หลังธุรกิจเฟอร์นิเจอร์ชะลอตัว – รายได้จากการขายลดลง ขณะที่งวด 9 เดือนมีกำไร 106.34 ลบ. ลดลง 62% จากปีก่อนมีกำไร 279.57 ลบ.
14 พ.ย. 2559

บริษัท โมเดอร์นฟอร์มกรุ๊ป จำกัด (มหาชน) หรือ MODERN รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 32.79 ล้านบาท หรือมีกำไรสุทธิ 0.04 บาทต่อหุ้น ลดลง 72% จากช่วงเดียวกันของปีก่อนมีกำไรสุทธิ 117.82 ล้านบาท หรือมีกำไรสุทธิ 0.16 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากธุรกิจเฟอร์นิเจอร์ชะลอตัวตามภาวะเศรษฐกิจทั้งในและต่างประเทศ – รายได้จากการขายลดลง
ขณะที่ ผลการดำเนินงานช่วง 9 เดือนแรกมีกำไรสุทธิ 106.34 ล้านบาท หรือ 0.14 บาทต่อหุ้น ลดลง 62%จากช่วงเดียวกันของปีก่อนมีกำไรสุทธิ 279.57 ล้านบาท หรือ 0.37 บาทต่อหุ้น